Diari Oficial de la Generalitat Valenciana


Sumari del DOGV 2041, del 08-06-1993 (1993/828240)

ORDRE de 18 de maig de 1993, del Conseller d'Administració Pública, per la qual es constitueix la comissió gestora del nou municipi de San Isidro.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/18/(4)/dof/vci/html**

### Dades del document

Número de DOGV
:   2041

Data del DOGV
:   08-06-1993

Secció del DOGV
:   DISPOSICIONS GENERALS

Número del document
:   1993/828240


Data del document
:   18-05-1993

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 18 de maig de 1993, del Conseller d'Administració Pública, per la qual es constitueix la Comissió Gestora del nou municipi de San Isidro.  
El Consell de la Generalitat Valenciana, mitjançant Decret 41/1993, de 22 de març, va aprovar la segregació de part del terme municipal d'Albatera (Alacant) per constituir un municipi independent anomenat San Isidro.  
En l'article tercer del decret s'establia que el Conseller d'Administració Pública nomenaria els membres de la comissió gestora del municipi, la qual es constituirà en la Casa de la Vila, d'acord amb els resultats de les eleccions municipals en la mesa o meses corresponents al territori segregat.  
D'acord amb l'art. 179,1 de la Llei Orgànica 5/985, de 19 de juny, de règim electoral general, la Comissió Gestora ha d'estar formada per 9 vocals. Aplicant el procediment establert en l'art. 163 d'aquest text legal i atès el resultat de les últimes eleccions municipals en les meses corresponents a San Isidro, la distribució política de les vocalies serà la següent: Partit Socialista Obrer Espanyol, 8; Partit Popular, 1.  
Per tal de fer els nomenaments, hom ha hagut de considerar les propostes elevades pels representants electorals de cada una de les candidatures esmentades.  
Per tot això, i de conformitat amb el que disposa l'article tercer del Decret 41/93, de 22 de març, del Consell de la Generalitat Valenciana.  
ORDENE  
Article primer  
1. El nou municipi de San Isidro es regirà i administrarà per una comissió gestora fins que arriben les properes eleccions locals.  
2. Aquesta comissió, constituïda d'acord amb els resultats de les últimes eleccions municipals, estarà formada pels següents vocals:  
- Pel Partit Socialista Obrer Espanyol  
Sr. Fernando Morales Jiménez  
Sr. José Andrada Gelardo  
Sr. Francisco Gelardo Guillo  
Sr. Manuel Martínez Terres  
Sr. Martín Rodríguez Serra  
Sr. José Francisco Jaén López  
Sra. Manuela Molina Marcos  
Sr. Francisco Gelardo Pascual  
- Pel Partit Popular  
Sr. Carmelo Maestre Quinto  
Article segon  
Els vocals designats, assistits pel Sr. Secretari de l'Ajuntament d'Alacant, que actuarà com a fedatari públic, es reuniran el dia 22 de juny a les 19 hores, en la Casa de la Vila de San Isidro, a l?objecte de celebrar la sessió constitutiva de la comissió gestora i elegir-ne president.  
Les persones interessades podran interposar contra aquesta resolució que posa fi a la via administrativa, després de la comunicació preceptiva al Conseller d'Administració Pública que ha dictat aquesta resolució, el recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la seua publicació íntegra en el DOGV, d'acord amb el que estableixen l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 58.1 i 57,2,f de la Llei de la Jurisdicció Contenciosa Administrativa (disposició addicional onzena de la Llei 30/1992).  
Tot això sense perjudici que s'utilitze qualsevol altra via que es considere oportuna.  
València, 18 de maig 1993  
El Conseller d'Administració Pública,  
EMERIT BONO I MARTINEZ


Còpia Permalink ELI